Nii siis: raamat on teguriks, mis loob rahva ühise keele, aitab luua rahvuse, võimaldab haridusliku edasimineku, kujun­dab rahva ja tema üksikliikmete tõekspidamised, võimaldab vaimse iseseisva elu kõige mitmekesisemais vormes ja ühtlasi on ka relvaks oma riigi võimu laiendamisel või selle kaitsemisel. Pole siis imestada, et mõned riigid erilise valvsusega hoolitsevad raamatute eest. Sest häda nendele rahvastele ja riikidele, kelle raamat on nõrk. Raamatu kaudu avalduvad jõud mõjuvad aeg­laselt,  kuid saatust otsustavalt.